text: [{"text_idx": "#000004", "text": "Ramai yang terkesan dengan perkongsian video seorang lelaki yang dikatakan \u2018memujuk\u2019 isteri pertamanya, beberapa jam sebelum memilih dan melangsungkan pernikahan dengan wanita lain."}, {"text_idx": "#000007", "text": "Berkongsi pendapat di media sosial, penyanyi, Shila Amzah meluahkan turut kesal dan meluahkan rasa \u2018berang\u2019."}, {"text_idx": "#000008", "text": "Jelas Shila, seorang lelaki tidak perlu \u2018memujuk\u2019 dan memuat naik hantaran penghargaan semata-mata untuk membuktikan cinta terhadap isteri pertama apatah lagi sebelum menikahi wanita lain."}, {"text_idx": "#000009", "text": "\u201cKalau anda betul sayang isteri pertama, tiadanya nak kahwin isteri kedua. Walaupun dapat izin daripada isteri pertama itu."}, {"text_idx": "#000010", "text": "\u201cEh baran eh tgk TikTok hari ini. Fikir logik sahajalah, jangan nak buat hantaran penghargaan panjang berjela nak tunjuk bagaimana anda menghargai isteri pertama sedangkan mahu menduakannya,\u201d kongsi Shila di aplikasi X."}, {"text_idx": "#000011", "text": "Luahan penyanyi Patah Seribu itu mendapat pelbagai reaksi termasuk segelintir lelaki yang tidak berpuas hati dan menganggap Shila merendahkan agama kerana bercakap soal poligami."}, {"text_idx": "#000012", "text": "Menjawab reaksi tersebut, Shila bagaimanapun menjelaskan dia tidak merendahkan agama hanya kerana bercakap tentang perkara yang dibenarkan dalam Islam."}, {"text_idx": "#000013", "text": "\u201cTak ada orang nak merendahkan agama. Jangan bercakap bagi pihak saya."}, {"text_idx": "#000014", "text": "\u201cLelaki manipulatif mula menjelmakan diri sedikit demi sedikit di ruangan balas,\u201d ujarnya."}, {"text_idx": "#000015", "text": "Tular di media sosial seorang pempengaruh memuat naik video \u2018memujuk\u2019 isteri pertama usai solat bersama beberapa sebelum menikahi wanita lain."}, {"text_idx": "#000016", "text": "Kalau you betul sayang isteri pertama, takde nye nak kahwin isteri kedua.\nWalaupun dapat izin dari isteri pertama tu.\nEh baran eh tgk TikTok niari.\nFikir logik je la, Jangan nak buat appreciation post panjang berjela nak tunjuk how you appreciate your first wife when you\u2019ve..."}, {"text_idx": "#000018", "text": "Mingguan Wanita: Susah nak cakap bab begini. Bukan mudah untuk berlaku adil dan \u2018membahagikan\u2019 kasih sayang.Tapi memang ada betulnyanya, jika memilih untuk berkahwin yang kedua, adakah yang pertama betul-betul sayang?"}]